Hyvä ja paha kolesteroli eli HDL- ja LDL-kolesteroli toimivat hyvin erilaisissa rooleissa elimistössämme. Veteen liukenemattomana rasva-aineena kolesteroli ei pysty kulkemaan verenkierrossa itsekseen, vaan sen täytyy pakkautua erityisten kuljetusproteiinien sisään. Näitä kolesterolin ja sen kuljetusproteiinien muodostamia “paketteja” kutsutaan lipoproteiiniksi (lipo on kreikkaa ja tarkoittaa rasvaa). LDL- ja HDL-kolesterolista puhuttaessa viitataan näihin kolesterolia kuljettaviin proteiineihin.